**УКАЗАНИЯ ЗА УЧАСТИЕ**

за възлагане на поръчка, по реда на Глава двадесет и шеста от ЗОП с предмет:

**„Изработване и доставка на информационни брандирани материали за обезпечаване нуждите на Министерство на външните работи във връзка с Българското председателство на Организацията за черноморско икономическо сътрудничество 2019г. ” с две обособени позиции:**

* **Обособена позиция № 1 „Изработване и доставка на бележници, папки и хартиени торбички, брандирани с логото на Българското председателство на Организацията за черноморско икономическо сътрудничество“;**
* **Обособена позиция № 2 „Изработване и доставка на бележници, химикалки, табелки, покани и пликове за тях, баджове, банери, винил и пинове, брандирани с логото на Българското председателство на Организацията за черноморско икономическо сътрудничество“.**

***Важно:*** *Обособена позиция № 1 е запазена на основание чл. 12, ал. 1, т. 1 от ЗОП и в нея могат да участват лица, при условие че най-малко 30 на 100 от списъчния им състав е от хора с увреждания или такива в неравностойно положение. Тези лица трябва да са регистрирани като специализирани предприятия или кооперации на хора с увреждания най-малко 3 години преди датата на откриване на настоящата процедура за възлагане на обществената поръчка. Специализирани предприятия или кооперации на хора с увреждания могат да участват в запазената обществена поръчка (Обособена позиция № 1), при условие че могат да изпълнят най-малко 80 на сто от нейния предмет със собствени машини, съоръжения и човешки ресурс. За изпълнение на условието те могат да използват подизпълнители или да се позоват на капацитета на трети лица, ако подизпълнителите или третите лица са специализирани предприятия или кооперации на хора с увреждания.*

*Забележка: При определяне на ресурса в обема на собствения ресурс се включват необходимите разходи за суровини и материали, енергия, горива, водоснабдяване, лицензи и др. подобни, независимо, че доставчиците им не са специализирани предприятия или кооперации на хора с увреждания.*

***В обществената поръчка по Обособена позиция № 1, запазена на основание чл. 12, ал. 1, т. 1 от ЗОП могат да участват и други заинтересовани лица, но офертите им се разглеждат само ако няма допуснати оферти на специализирани предприятия или кооперации на хора с увреждания.***

**Всеки участник може да подава оферта за една или за всички обособени позиции.**

І. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

**1. Обект** на обществената поръчка е „услуга” по смисъла на чл. 3, ал. 1, т. 3 от Закона за обществените поръчки (ЗОП).

1. **Предмет на обществената поръчка** **е** изработване и доставка на информационни брандирани материали за обезпечаване нуждите на Министерство на външните работи във връзка с Българското председателство на Организацията за черноморско икономическо сътрудничество през 2019г.

**3. Критерий за възлагане**

Критерият за възлагане е **„най-ниска цена“**.

**4. Възложител**

Възложител на настоящата поръчка е длъжностно лице определено от Възложителя по реда на чл. 7, ал.1 от ЗОП, съгласно Заповед № 95-00-714/ 12.12.2018 г. на министъра на външните работи.

**5. Срокът за изпълнение на обществената поръчка** за всяка обособена позиция е от датата на извеждане на договора в деловодната система и е до достигане на максималната му стойност, но не по-късно от 30.06.2019 г.

**5.1. Срок за изпълнение на заявките е –** 6 (шест) дни считано от датата на получаване на заявката от Възложителя.

**6. Срок на валидност на офертите:** 3 месеца, считано от крайния срок за получаване на офертите.

**7. Прогнозна стойност –** Прогнозна стойност на обществената поръчка е ***10 000 (десет хиляди) лева без ДДС*,** разпределена по обособени позиции както следва:

* За Обособена позиция № 1 - прогнозна стойност в размер на ***3 100 (три хиляди и сто) лева без ДДС***;
* За Обособена позиция № 2 - прогнозна стойност в размер на ***6 900 (шест хиляди и деветстотин) лева без ДДС.***

**8. Финансиране -** Средствата за изпълнение на поръчката се осигуряват от собствени бюджетни средства на МВнР.

**9. Цена и Начин на плащане**

**9.1.** Цената на договора не може да надвишава прогнозната стойност на поръчката по отделните обособени позиции.

**9.2.** В цената по т. 9.1 следва да са включени всички разходи на изпълнителя за изпълнение на услугите, като възложителят не дължи заплащането на каквито и да е други разноски, направени от изпълнителя.

**9.3.** Възложителят заплаща Цената на доставените материали по конкретната заявка по единични цени, предложени от **ИЗПЪЛНИТЕЛЯ** в срок до 30 (тридесет) дни от подписването на двустранно подписан приемо - предавателен протокол без забележки за извършената доставка и след получаване на издадена от **ИЗПЪЛНИТЕЛЯ** фактура и до достигане на заложената от **ВЪЗЛОЖИТЕЛЯ** прогнозна стойност.

**10. Място на изпълнение**

Мястото на изпълнение на поръчката – гр. София, ул. „Александър Жендов” № 2.

ІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. **Общи изисквания**
   1. Процедурата събиране на оферти с обява се прилага при възлагане на обществени поръчки на стойност по чл. 20, ал. 3, т. 2 от ЗОП, при която всички заинтересовани лица могат да подадат оферта. Заинтересовани лица са български или чуждестранни физически или юридически лица, включително техни обединения, които отговарят на изискванията на ЗОП, Правилника за прилагане на Закона за обществените поръчки (ППЗОП), изискванията на Възложителя и свързаните с изпълнение на поръчката нормативни актове. Юридическите лица се представляват от лицето или лицата с представителна власт по закон или от специално упълномощени с нотариално заверено пълномощно лица. Когато се представляват от друг, физическите лица представят нотариално заверенопълномощно за това.
   2. Посочените условия на Възложителя се прилагат самостоятелно за всяка обособена позиция.

**1.3.** В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват договор, съдържащ минимум следната информация:

* + правата и задълженията на участниците в обединението;
  + разпределението на отговорността между членовете на обединението;
  + дейностите, които ще изпълнява всеки член на обединението;
  + определяне на партньор, който да представлява обединението за целите на обществената поръчка.

Не се допускат промени в състава на обединението след крайният срок за подаване на офертите.

**1.4.** Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**1.4.1.** По отношение на критериите, свързани с професионална компетентност, участникът може да се позовава на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

**1.4.2.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**1.4.3.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения, както и Декларация за ангажираност, попълнена и подписана от съответното /ите трето лице/трети лица, по образец.

**1.5.** Участникътпосочва в декларация подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

**1.5.1.** Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

**1.5.2.** Възложителят изисква замяна на подизпълнител, който не отговаря на условията по т. 1.5.1.

**2.** **Условия за допустимост на участниците**

**2.1.** По отношение на участниците не трябва да са налице обстоятелствата, предвидени в чл. 54, ал. 1, т. 1-5 и т. 7 от ЗОП, като в процедурата за възлагане на обществената поръчка не може да участва участник:

**2.1.1.** който е осъден с влязла в сила присъда, освен ако е реабилитиран, за:

а) престъпления свързани с тероризъм, по чл. 108а от Наказателния кодекс;

б) престъпления свързани с трафик на хора, по чл. 159а-159г от Наказателния кодекс;

в) престъпления, свързани с трудовите права на гражданите по чл. 172 от Наказателния кодекс;

г) престъпления против младежта по чл. 192а от Наказателния кодекс;

д) престъпление против собствеността по чл. 194 – 217 от Наказателния кодекс;

е) престъпление против стопанството по чл. 219 – 252 от Наказателния кодекс;

ж) престъпления против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;

з) престъпления, свързани с подкуп по чл. 301 – 307 от Наказателния кодекс;

и) престъпления, свързани с участие в организирана престъпна група по чл. 321 и 321а от Наказателния кодекс;

й) престъпления, свързани със замърсяване на околната среда, по чл. 352-353е от Наказателния кодекс.

**2.1.2.** койтое осъден с влязла в сила присъда, освен ако е реабилитиран, за престъпление, аналогично на тези по т. 2.1.1., в друга държава членка или трета страна.

**2.1.3.** който има задължения за данъци и задължителни осигурителни вноски, по смисъла на чл. 162, ал. 2, т. 1 от Данъчно-осигурителния процесуален кодекс към държавата или към община по седалището на възложителя и на участника, или аналогични задължения, установени с влязъл в сила акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.

**2.1.4.** за коготое налице неравнопоставеност по чл. 44, ал. 5 от ЗОП.

**2.1.5.** за когото е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване

**2.1.6.** за коготое налице конфликт на интереси, който не може да бъде отстранен.

* **Участниците следва да удостоверят липсата на обстоятелствата по чл. 54, ал. 1, т. 1-5 и т. 7 от ЗОП с декларации по образец № 3 и № 4.**

*Важно! Декларацията за липсата на обстоятелствата по чл. 54, ал. 1, т. 1,2 и 7 от ЗОП се подписва от лицата, които представляват участника* *членовете на управителни и надзорни органи и за други лица, които имат правомощия да упражняват контрол при вземането на решения от тези органи, съгласно чл. 40 от ППЗОП. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 5 от ЗОП се подписва от лицето, което може самостоятелно да го представлява.*

**2.2.** Други основания за отстраняване:

**2.2.1.** Участникза който са налице обстоятелствата по чл. 3, т. 8 във връзка с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен когато не са налице условията по чл. 4 от закона.

* **За удостоверяване на това обстоятелство, участникът представя декларация по образец № 5.**

**2.2.2.** Участник, който не отговаря на поставените критерии за подбор или не изпълни друго условие, посочено в обявата за обществена поръчка или в тези указания.

**2.2.3.**Участник, който е представил оферта, която не отговаря на предварително обявените условия на поръчката;

**2.2.4.** Участник, който, след покана от страна на Възложителя и в определения в нея срок, откаже да удължи срока на валидност на офертата си или ако представи оферта с по-кратък срок на валидност;

**2.2.5.** Участник, чието Техническо предложение за изпълнение на поръчката не отговаря на изискванията на Възложителя.;

**2.2.6.** Участник, чието Ценово предложение, надвишава прогнозната стойност на обществената поръчка.

**2.2.7.** Участник, който не е представил в срок обосновката по чл. 72, ал.1 от ЗОП или чиято оферта не е приета съгласно чл. 72, ал. 3 - 5 от ЗОП;

**2.3.** Участниците трябва да се придържат точно към обявените от Възложителя условия.

1. **Критерии за подбор на участниците**

**3.1. Общи условия** **за обособена позиция № 1 и обособена позиция № 2.**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че участникът ще ползва ресурсите на трети лица, същите трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата.

**3.2. Изисквания относно техническите възможности и/или квалификация за изпълнение на обществената поръчка**

**3.2.1.** Участникът следва да e изпълнил през последните 3 (три) години, считано от датата на подаване на офертата, най-малко една дейност, която е идентична или сходна с предмета и обема на обществената поръчка.

Под сходна дейност следва да се разбира изработване и доставка на брандирани печатни материали с обем минимум от 200 бр. общо.

**За удостоверяване на това изискване, участникът представя** Списък на услугите, идентични или сходни с предмета на поръчката за последните 3 (три) години, считано до датата на подаване на офертата, с посочване на стойностите, датите и получателите.

**При подписване на договора, участникът избран за изпълнител представя горепосочения списък** на дейностите, идентични /или сходни с предмета на поръчката за последните 3 (три) години, считано до датата на подаване на офертата, с посочване на обема, стойностите, датите и получателите, заедно с доказателство за изпълнението им.

ІІІ. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. **Изисквания при оформяне и представяне на офертите**

**1. Подготовка на офертата:**

**1.1.** При изготвяне на офертата всеки участник трябва да се придържа точно към обявените от Възложителя условия.

**1.2.** Отговорността за правилното изпълнение на указанията се носи единствено от участниците.

**1.3.** Представянето на оферта задължава участника да приеме напълно всички изисквания и условия, посочени в настоящите указания, при спазване на разпоредбите на ЗОП и ППЗОП.

**1.4.** До изтичането на крайния срок за подаване на офертите, всеки участник в процедурата може да промени, допълни или да оттегли офертата си.

**1.5.** Всеки участник в процедурата има право да представи оферта за едната или за всички обособени позиции.

**1.6.** Лице, което участва в обединение или като подизпълнител в офертата на друг участник, не може да представя самостоятелна оферта.

**1.7.** Офертите не може да се предлагат във варианти.

**1.8.** Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

**1.9.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

1. **Изисквания към съдържанието на офертата:**

За всяка от обособените позиции се представят отделно окомплектовани следните документи:

**2.1. Опис на представените документи -** подписан и подпечатан от участника.

**2.2. Заявление за участие, съдържащо:**

2.2.1. Административни сведения за участника – Образец № 9

2.2.2. При подаване на оферта участникът декларира съответствие с критериите за подбор чрез представяне на декларация списък на услугите изпълнени от участника през последните три години считано от датата на подаване на офертата **(Образец № 10)**

2.2.3. Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

**2.3. Техническо предложение за изпълнение на поръчката** **съгласно Образец № 1 (за всяка обособена позиция поотделно),** в съответствие с Техническата спецификация в Раздел IV в съответствие с Техническото задание и изискванията на възложителя, съдържащо декларация за съгласие с клаузите на приложения проект на договор, декларация за срока на валидност на офертата и декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд и приложения:

3.3.1.Документ за упълномощаване, когато лицето, което подава офертата, не е законният представител на участника;

3.3.2. Предложение за изпълнение на поръчката в съответствие с техническата спецификация за съответната обособена позиция (*в свободен текст*).

3.3.3. Друга информация по преценка на участника (*когато е приложимо*) .

* 1. **Ценово предложение съгласно Образец № 2.**

При несъответствие между цифрова и изписана с думи цена ще се взема предвид изписаната с думи.

В цената на договора се включват всички разходи, свързани с качественото изпълнение на услугата в описания вид и обхват.

**2.5. Декларация за липсата на обстоятелства по чл. 54, ал. 1, т. 1-5 и 7 от ЗОП (образец № 3).** Декларацията за липсата на обстоятелствата по чл. 54, ал. 1, т. 1, 2 и 7 от ЗОП се подписва от лицата, които представляват участника;

**2.6.** **Декларация за обстоятелствата по чл. 54, ал. 1, т. 3-5 от ЗОП** **(Образец № 4)** когато участникът се представлява от повече от едно лице. Подписва се от лицето, което може самостоятелно да го представлява;

**2.7. Декларация за всички задължени лица по смисъла на чл. 54, ал. 2 от ЗОП,** **съгласно Образец № 7;**

**2.8.** **Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (Образец № 5);**

**2.9. Декларация по чл. 66, ал. 1 от Закона за обществените поръчки (Образец № 12)**

**2.10. Декларация за съгласие за участие като подизпълнител** (**Образец №9)** - когато е приложимо.

***Забележка:*** *С представяне на оферта за участие се приема, че всеки участник е запознат с правомощията на възложителя, съгласно чл. 5, т. 3 и чл. 6 ал. 5 от ЗИФОДРЮПКТЛТДС, във връзка с чл.7, ал. 2 от Заключителните разпоредби на същия закон.*

Осигурен е пряк, пълен, неограничен и безплатен достъп до цялата документация на адрес: <https://mfa.bg/bg/zop/byoffer/7172>

**3. Място и срок за подаване на оферти**

**3.1.** Офертата се представя от участника или от упълномощен от него представител лично или по пощата с препоръчано писмо с обратна разписка на адрес: гр. София, ул. „Александър Жендов“ № 2.

Участникът е длъжен да обезпечи получаването на офертата на указаното място и срок. Рискът от забава или загубване на офертата е за участника. Разходите за подаване на офертата са за сметка на участника. Възложителят не се ангажира да съдейства за получаването на офертата на адреса и в срока определен от него.

**3.2.** Срокът за подаване на оферти е посочен в обявата за събиране на оферти.

**3.3.** Получените оферти се завеждат във Входящия регистър на МВнР, като върху пликовете се отбелязва входящия номер, датата и точния час на получаването им, като на участника се издава входящ регистрационен номер.

**ВАЖНО! Не се приема оферта постъпила след крайния срок за получаването й, в незапечатана опаковка или в опаковка с нарушена цялост. Такива оферти незабавно се връщат на участника и това се отбелязва във входящия регистър.**

ІV. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА

**ТЕХНИЧЕСКА СПЕЦИФИКАЦИЯ**

**ЗА ИЗПЪЛНЕНИЕ НА УСЛУГАТА**

**(техническо задание)**

1. **Обособена позиция № 1:**

**Минимално изискуемо от ВЪЗЛОЖИТЕЛЯ:**

Изпълнителят по обособена позиция № 1 следва да брандира с логото на Българското председателство на ОЧИС и достави следните материали:

1. ***Бележници*** *Кубче туткалено с размер А4 с 50 листа, един цвят, с редове и брандирани с логото на Българското председателство на ОЧИС на всяка страница,*

*Тираж –* ***200 броя, код по CPV 22816100***

1. ***Папки*** *картонени с джобче, брандирани с логото на Българското председателство на ОЧИС на заглавна корица и на всяка страница,*

*Тираж –* ***200 броя****;* ***код по CPV******22852000***

1. ***Хартиени торбички*** *брандирани с логото на Българското председателство на ОЧИС,*

*Тираж –* ***200 броя****;* ***код по CPV******18937100***

Под брандиране се има предвид отпечатване на логото на Българското председателство на ОЧИС.

1. **Обособена позиция № 2:**

**Минимално изискуемо от ВЪЗЛОЖИТЕЛЯ:**

Изпълнителят по обособена позиция № 2 следва да брандира с логото на Българското председателство на ОЧИС и достави следните материали:

1. ***Бележници с размер А5*** *с редове, със спирала, с корици от картон първа и задна, брандирани с логото на Българското председателство на ОЧИС на първа корица и на всяка страница,*

*Тираж –* ***200*** *броя,* ***код по CPV 30196200***

1. ***Химикалки* *(метал)****, брандирани с логото на Българското председателство на ОЧИС.*

*Тираж –* ***200 броя, код по CPV 30192121***

1. ***Баджове*** *с ленти, брандирани с логото на Българското председателство на ОЧИС, име на участника и цветна лента по ширина, обозначаваща отделните групи участници /член на делегация, екип, транспорт, охрана и т.н./*

*Тираж –* ***250 броя****;* ***код по CPV******22458000***

1. ***Табелки*** *с размери 30х15 с имената на държавите-членки на ОЧИС,*

*Тираж –* ***30 броя;******код по CPV 22458000***

1. ***Банери*** *с размери 150х70 на стойка с височина до 200 см, брандирани с логото на Българското председателство на ОЧИС и мотото на събитието*

*Тираж –* ***3 броя, код по CPV 22458000***

1. ***Баджове*** *за автомобили**с размер А5, ламиниран лист или тънък картон с поредни номера от 1 до 30*

*Тираж –* ***30 броя,******код по CPV 22458000***

1. ***Винил*** *с размери 350х200, брандиран с логото на Българското председателство на ОЧИС и слоган на събитието*

*Тираж –* ***1 брой, код по CPV 22458000***

1. ***Пинове,*** *брандирани с логото на Българското председателство на ОЧИС*

***25 броя, код по CPV 30197000***

1. ***Покани***

*Тираж* ***–150 броя;******код по CPV 22300000;***

1. ***Пликове за покани***

*Тираж* ***–200 броя;******код по CPV 30199712***

Под брандиране се има предвид отпечатване на логото на Българското председателство на ОЧИС.

След сключване на договор по съответната обособена позиция, Възложителят ще предостави логото и шрифта на слогана наБългарското председателство на ОЧИС.

**Забележка:** При необходимост възложителят има право да заяви допълнителни бройки материали извън посочените в т. I и т. II в настоящия раздел.

V. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

*Отваряне, разглеждане и оценяване на офертите*

* 1. **Отваряне на офертите**

1.1. Получените оферти се отварят на публично заседание, на което могат да присъстват участниците в процедурата или техни упълномощени представители.

1.2. Определените за оценка на офертите длъжностни лица, членове на комисията, ще започнат своята работа в посочения в обявата за обществена поръчка час и дата, в сградата на МВнР на ул. „Александър Жендов” 2, като ще отворят офертите по реда на тяхното постъпване и ще обявят ценовите предложения на участниците.

1.3. Комисията класира участниците по степен на съответствие на офертите с предварително обявените от Възложителя условия и въз основа на критерият за възлагане.

Класирането на участниците се извършва по низходящ ред.

Участникът, класиран от комисията на първо място, се определя за Изпълнител на обществената поръчка.

1.4. Комисията съставя протокол за разглеждането и оценката на офертите и за класирането на участниците. Протоколът се представя на Възложителя за утвърждаване, след което в един и същи ден се изпраща на участниците и се публикува в профила на купувача.

**VI. СКЛЮЧВАНЕ НА ДОГОВОР**

**1.** Договорът за изпълнение на обществената поръчка се сключва с участника, определен за Изпълнител на обществената поръчка, съгласно чл. 194 и чл. 195 във връзка с чл. 112 от ЗОП.

**2.** При отказ на участника, класиран на първо място, Възложителят може да сключи договор, със следващия класиран участник.

**3.** Възложителят изпраща на участниците утвърдения протокол за резултатите от разглеждането, оценяването и класирането на офертите и го публикува в профила на купувача на интернет страницата на МВнР. Обменът на информация може да се извърши и по пощата, по факс или по електронен път и при условията и по реда на Закона за електронния документ и електронния подпис или чрез комбинация от тези средства по избор на Възложителя.

**4.** Преди сключването на договора, участникът, определен за изпълнител, следва да представи:

а) необходимите документи за доказване липсата на основания за отстраняване, съгласно изискванията на чл. 58, ал. 1, т. 1 и 2 от ЗОП;

б) оригинал или заверено копие на пълномощно, ако договорът ще се подписва от упълномощено лице

**X. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ**

1. **Общи указания - разяснения**

**1.1.** Всеки участник може писмено да поиска от Възложителя разяснения по обществената поръчка. Исканията за разяснения следва да бъдат отправени в писмен вид и могат да бъдат изпращани до 3 (три) дни преди изтичане на крайния срок за подаване на оферти.

**1.2.** Възложителят, най-късно на следващия работен ден, публикува писмени разяснения по условията на обществената поръчка на официалния интернет адрес на МВнР, в раздел „Профила на купувача“.

3а всички неуредени въпроси се прилагат разпоредбите на Закона за обществените поръчки и Правилника за прилагането му.

**XI.ПРИЛОЖЕНИЯ:**

**1. Образец № 1** – Техническо предложение за изпълнение на поръчката;

**2. Образец № 2** – Ценово предложение;

**3. Образец № 3** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 1, 2 и 7 от ЗОП;

**4. Образец № 4** - Декларация по чл. 97, ал. 5 от ППЗОП относно обстоятелствата по чл. 54, ал. 1, т. 3-5 от ЗОП;

**5. Образец № 5** - Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – образец;

**6. Образец № 6 –** Проект на договор.

**7. Образец № 7** - Декларация почл. 54, ал. 2 от ЗОП.

**8**. **Образец № 8** – Административни сведения за участника.

**9. Образец №9** – Декларация за съгласие за участие като подизпълнител.

**10. Образец № 10** – Декларация- списък на услугите изпълнени от участника през последните три години считано от датата на подаване на офертата.

**11. Образец** - Декларация по чл. 66, ал. 1 от Закона за обществените поръчки.